De radikale spiller ud i sygehusdebatten

Det Radikale Venstre i Nordjylland ønsker en sygehusstruktur, som er så decentral som muligt. I en pressemeddelelse skriver de nordjyske radikale bl.a.: - Vi erkender, at den voksende specialisering på visse områder gør det nødvendigt at centralisere behandlingen. Det gælder især de "store" specialer, som kræft, hjertekirurgi og traumecenter. Andre specialer kan måske nok med fordel samles, men ikke nødvendigvis i Aalborg. Det gælder f. eks. skemalagte operationer som knæ, hofter, fertilitet mv. Andre funktioner igen kan udmærket foregå decentralt. Det gælder f.eks. genoptræning og behandling af visse kroniske sygdomme. I mange tilfælde mener vi, at de små sygehuses er mere overskuelige og rolige om¬givelser kan fremme patienternes hel¬bre¬delse.